Valtiontuki - Yhdistynyt kuningaskunta (EY:n perustamissopimuksen 87-89 artikla) - EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille - Valtiontuki C 7/2002 (ex N 577/2001) - Ford Bridgend (ETA:n kannalta merkityksellinen teksti)



Virallinen lehti nro C 324 , 24/12/2002 s. 0011 - 0011



Valtiontuki - Yhdistynyt kuningaskunta (EY:n perustamissopimuksen 87-89 artikla) EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille Valtiontuki C 7/2002 (ex N 577/2001) - Ford Bridgend (2002/C 324/05) (ETA:n kannalta merkityksellinen teksti) Komissio on ilmoittanut 10. lokakuuta 2002 päivätyllä, seuraavassa toistetulla kirjeellä Yhdistyneelle kuningaskunnalle päätöksestään lopettaa EY:n perustamissopimuksen 88 artiklan 2 kohdassa tarkoitettu menettely. "Yhdistyneen kuningaskunnan viranomaiset ilmoittivat komissiolle 26. heinäkuuta 2001 päivätyllä kirjeellä edellä mainitusta tuesta. Komissio pyysi lisätietoja 18. syyskuuta 2001 ja teki tarkastuskäynnin Bridgendin tehtaalle 26. lokakuuta 2001. Yhdistyneen kuningaskunnan viranomaiset vastasivat komissiolle 4. joulukuuta 2001 päivätyllä kirjeellä. Komissio päätti 13. helmikuuta 2002 aloittaa EY:n perustamissopimuksen 88 artiklan 2 kohdassa tarkoitetun menettelyn kyseisen tuen osalta. Komission päätös menettelyn aloittamisesta on julkaistu Euroopan yhteisöjen virallisessa lehdessä(1). Komissio kehotti asianomaisia esittämään huomautuksensa. Komissio sai asianomaisten huomautukset 29. huhtikuuta 2002. Komissio välitti huomautukset Yhdistyneelle kuningaskunnalle, jolla oli mahdollisuus esittää omat huomautuksensa. Nämä huomautukset toimitettiin 26. kesäkuuta 2002 päivätyllä kirjeellä. Yhdistynyt kuningaskunta peruutti tuki-ilmoituksensa 19. elokuuta 2002 päivätyllä kirjeellä. Komissio toteaa, että neuvoston asetuksen (EY) N:o 659/1999(2) 8 artiklan mukaan asianomainen jäsenvaltio voi peruuttaa tuki-ilmoituksen hyvissä ajoin ennen kuin komissio on tehnyt tukea koskevan päätöksen. Jos komissio on aloittanut muodollisen tutkintamenettelyn, komissio lopettaa kyseisen menettelyn. Näin ollen komissio on päättänyt lopettaa kyseistä tukea koskevan EY:n perustamissopimuksen 88 artiklan 2 kohdassa tarkoitetun muodollisen tutkintamenettelyn todeten, että Yhdistynyt kuningaskunta on peruuttanut ilmoituksensa. Jos Yhdistyneen kuningaskunnan viranomaiset aikovat myöntää tukea Ford Bridgendille ennen 31. joulukuuta 2002, tuesta on annettava ennakkoilmoitus komissiolle. Tammikuun 1. päivästä 2003 sovelletaan komission 13. helmikuuta 2002 vahvistamia monialaisia puitteita alueellisesta tuesta suurille investointihankkeille. Puitteiden mukaisesti moottoriajoneuvoalalla (sellaisena kuin se on määritelty puitteiden liitteessä C) hyväksytyn tukiohjelman perusteella hankkeisiin, joiden tukikelpoiset kustannukset ovat yli 50 miljoonaa euroa tai tukisumma yli 5 miljoonaa euroa bruttoavustusekvivalenttina ilmaistuna, myönnettävän alueellisen investointituen enimmäisintensiteetti on 30 prosenttia vastaavasta aluetuen enimmäismäärästä. Näitä sääntöjä sovelletaan siihen asti, kunnes aletaan soveltaa puitteiden 31 kohdassa tarkoitettua alaluetteloa. Avoimuuden ja tehokkaan valvonnan varmistamiseksi jäsenvaltioita pyydetään toimittamaan tiivistetyt tiedot myönnetyistä tuista puitteiden liitteessä A esitetyn mallin mukaisesti.". (1) EYVL C 217, 29.7.2000. (2) Neuvoston asetus (EY) N:o 659/1999, annettu 22 päivänä maaliskuuta 1999, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä EYVL L 83, 27.3.1999, s. 1.